Data was extracted from:https://www.infomed.co.il/drugs/lorazepam-lorivan/

המומחים של
Info
med
מסבירים:
לוראזפאם הוא חומר פעיל הנמצא בתרופה בשם לוריוון (Lorivan) – חומר מקבוצת תרופות הנקראות בנזודיאזפינים, שנועדה להקל על התמודדות עם מתח ועצבנות ומסייעת להרפיית שרירים ולהשראת שינה.
צילום: Shutterstock
יעיל לטיפול ב
:
לוראזפאם (לוריוון, Lorivan) משמש לטיפול במצבי
חרדה
. לוראזפאם מסייע גם להקלה על מתח.
הנחיות חשובות
:
הטיפול בלוראזפאם (לוריוון, Lorivan) מיועד לטווח קצר בלבד – שבועיים עד חודש - מחשש להתפתחות סבילות (ירידה בהשפעה) ומחייב פיקוח רפואי הדוק. שימוש ממושך בלוראזפאם (לוריוון, Lorivan) עלול להוביל לפיתוח תלות, התמכרות ולתופעות גמילה קשות בעת הפסקת השימוש.
קשישים שנוטלים לוראזפאם (לוריוון, Lorivan) צריכים להיזהר במיוחד ממעידות ונפילות, בגלל שהתרופה עלולה לגרום לבעיות בקואורדינציה ובערנות.
נטילת תרופה זו עם תרופות ממשפחת האופיואידים, תרופות אחרות המדכאות את מערכת העצבים המרכזית, כולל סמים, או אלכוהול עלולה לגרום לתחושת ישנוניות עמוקה, קשיי נשימה, תרדמת ומוות.
מתי אסור להשתמש בתרופה
:
במקרים הבאים אין להשתמש לוראזפאם (לוריוון, Lorivan):
- רגישות לחומר הפעיל עצמו, למרכיבי התרופה או לחומרים נוספים ממשפחת בנזודיאזפינים.
- אם אתם סובלים מבעיות קשות בנשימה - דיכוי נשימתי, אי ספיקה או מחלת ריאות חמורה, תסמונת
דום נשימה בשינה
(sleep apnea) בדרגה חמורה.
- במקרה של מיאסתניה גרביס- עייפות או חולשה משמעותית של השרירים.
- אם אובחנו אצלכם בעיות חמורות בכבד.
מידע על התרופה
אופן נטילת התרופה
טבליות לבליעה.
תדירות וזמן נטילה
חרדה: 2-3 פעמים ביום. קשיי הרדמות הנובעים מחרדה: פעם ביום לפני השינה.
טווח המינון
2-6 מ"ג במנות מחולקות במשך היום.
העלאות מינון צריכות להתבצע בהדרגה על מנת להימנע מתופעות לוואי. יש להעלות את המנה של הערב לפני המנות של היום.
תחילת ההשפעה
תוך 30 דקות.
משך ההשפעה
תוך 30 דקות.
מנה שנשכחה
יש לקחת את המנה שנשכחה כאשר נזכרים. אם צריך לקחת את המנה הבאה של לוראזפאם (Lorivan, לוריוון) תוך שלוש שעות, קח מנה אחת עכשיו ודלג על המנה הבאה. אין לקחת מנה כפולה.
הפסקת התרופה
אם לוקחים לוראזפאם (Lorivan, לוריוון) באופן סדיר במשך פחות משבועיים, ניתן להפסיקה בביטחון כאשר אין בה צורך יותר.
אך אם התרופה נלקחה לתקופה ממושכת יותר, יש צורך בהורדת מינון הדרגתית בפיקוח רפואי. הפסקה פתאומית ובמקרים מסוימים גם הפסקה הדרגתית של נטילת לוראזפאם (Lorivan, לוריוון), עלולות לגרום לתסמיני גמילה. כמו למשל: אובדן תחושת המציאות, כאבי ראש, כאבי שרירים, חרדה, מתח, דיכאון, אי שקט, סחרחורת, בחילה, הקאה, צלצולים באוזניים, שלשול, איבוד תיאבון, בלבול, רגזנות, סערת נפש, רעד, כאב בטן, שינויים בקצב הלב, איבוד הזיכרון לטווח קצר, טמפרטורת גוף גבוהה, הזעה, נדודי שינה.
הפחתה במינון לקראת סוף תקופת הטיפול, מורידה את הסיכון לפיתוח תלות בתרופה, או לתופעות לוואי לא נעימות בהפסקתה.
מינון עודף
יש לפנות לטיפול רפואי מיידי, בצירוף אריזת התרופה.
אחסון
לשמור במיכל סגור במקום קריר ויבש, הרחק מהישג ידם של ילדים. להגן מפני אור.
אזהרות
תזונה
אין הגבלות.
אלכוהול
אין לשתות יין ומשקאות חריפים בזמן הטיפול בתרופה
נהיגה
השימוש עלול לגרום לישנוניות או להשפיע על רמת הריכוז. יש לבחון את השפעת התרופה טרם הנהיגה.
הריון
יש להתייעץ עם הרופא. בנזודיאזפינים, כולל לוראזפאם, עלולים לגרום נזק לעובר אם נלקחים בשלבי היריון מוקדמים. במהלך שלבי היריון מאוחרים או במהלך הלידה, התינוק, עם לידתו, עלול להיות פחות פעיל מתינוקות אחרים, וכן לסבול מתסמיני גמילה.
הנקה
לא ניתן. התרופה עוברת לחלב אם ועלולה להשפיע לרעה על התינוק. מומלץ לא לקחת את התרופה או לא להיניק, אלא אם התועלת הצפויה לאם עולה על הסיכון האפשרי לתינוק.
תינוקות וילדים
התרופה אינה מיועדת לילדים מתחת לגיל 13 שנים.
קשישים
ייתכן שיהיה צורך בהפחתת המינון. יש להישמר בעת ההליכה, שכן התרופה פוגמת בעירנות ולעיתים גם בתיאום בתנועות הגוף. חשש ממעידות או נפילות.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
הריון או תכנונו
מחלות דרכי הנשימה
מחלת כבד
מחלת כליה
התמכרות לאלכוהול או לסמים, גם בעבר
הפרעת אישיות
קשיש או מצב חולשה
התמכרות לתרופות
נטילת תרופות אחרות
דיכאון
מחלה פסיכוטית בעבר
עבר של פרכוסים
גלאוקומה
סיכון ממנת יתר
אין נתונים
סיכון מפיתוח תלות
גבוה
תופעות לוואי
תופעות הלוואי שכיחות מאוד של לוראזפאם (Lorivan, לוריוון) כוללת: הרגעה, עייפות ותשישות, נמנום. תופעות לוואי שכיחות כוללות: חולשת שרירים ושליטה ירודה בשרירים, כבדות, חוסר יציבות, בלבול, דיכאון או התפרצות של דיכאון חבוי, סחרחורת. תופעות לא שכיחות כוללות: בחילה, אין אונות או ירידה בחשק המיני.
ישנם דיווחים גם על תופעות לוואי נוספות שלוראזפאם (Lorivan, לוריוון) גורם, אך בשכיחות לא ידועה: עוויתות/פרכוסים, בעיות בקואורדינציה כולל העיניים, בעיות בשיווי המשקל, הפרעות בדיבור או בראייה, כאב ראש, רגישות מוגזמת לאור, קול ומגע, תרדמת, סחרחורת, קשיי שינה והתמצאות, בעיות קשב וריכוז, אובדן תחושת המציאות, מחשבות אובדניות. קשיי נשימה. יתכנו גם שינויים בתפקודי הכבד או הדם או לחץ דם נמוך.
מאידך לוראזפאם (Lorivan, לוריוון) עלול לגרום גם להשפעה הפוכה: שינויים בהתנהגות, אובדן עכבות, חרדה, ערור יתר, עוינות, עוררות מינית.
תופעות לוואי העלולות להופיע בסבירות גבוהה יותר בילדים ובקשישים כוללות אי שקט, סערת נפש, רגזנות, תוקפנות, סיוטים, הזיות, התנהגות שאינה רגילה. יש לעקוב.
פרטי תגובה עם תרופות אחרות
יש לעדכן רופא/רוקח האשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
שילוב לוראזפאם (Lorivan, לוריוון, עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול:
תרופות המדכאות את מערכת העצבים המרכזית (אנטיהיסטמינים, ברביטורטים- תרופות להרגעה, לשינה או לטיפול בחרדה, חומרים המשמשים להרדמה בניתוחים ובניתוחי שיניים, משככי כאבים נרקוטיים, תרופות מרפות שרירים, תרופות לטיפול בהפרעות מצב רוח, הפרעות נפשיות (כמו לוקספין, או קלוזפין), דיכאון, אפילפסיה) : תיתכן הגברת השפעה הדדית על מערכת העצבים המרכזית ואת תופעות הלוואי.
תרופות לטיפול בדיכאון.
משככי כאבים חזקים, כמו אופיואידים- נדרשת הקפדה על המנה הנמוכה ביותר ועל משך הטיפול הקצר ביותר כפי שהומלץ על ידי הרופא. השילוב עם משככי כאבים אלה עלול לגרום לישנוניות יתר ובמקרים נדירים לקשיי נשימה ולמוות.
תרופות הניתנות דרך הפה לטיפול באסתמה (כמו תיאופילין, אמינופילין), בשיגדון (פרובנציד), –
ייתכן שיהיה צורך בשינוי המינון של תרופות אלו לפני התחלת השימוש בלוראזפאם.
האלופרידול - ישנם דיווחים על מקרים בהם הופיעו הפרעות קצב, דום לב, תרדמת ואף מוות עקב השימוש המשולב עם לוראזפאם.
השפעת שימוש ממושך
שימוש סדיר וממושך בלוראזפאם (Lorivan, לוריוון) עלול להביא לירידה בהשפעתה ואף לתלות.
אם הרופא הורה על טיפול ממושך יותר, יש לערוך בדיקות דם ותפקודי כבד תקופתיים. האפקט המועיל של התרופה עלול להיות פחות מורגש.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא